สถานีตลิ่งชัน

สถานีตลิ่งชัน (; รหัสสถานี: RW06) เป็นสถานีรถไฟฟ้าในเส้นทางรถไฟฟ้าชานเมือง สายนครวิถี และรถไฟทางไกลสายใต้ เปิดให้บริการเมื่อวันที่ 2 สิงหาคม พ.ศ. 2564 ตั้งอยู่ในซอยฉิมพลี 12 แขวงฉิมพลี เขตตลิ่งชัน กรุงเทพมหานคร

ที่ตั้ง 
ถนนฉิมพลี (ซอยฉิมพลี 12) ในบริเวณสถานีรถไฟตลิ่งชันเดิม ในพื้นที่แขวงฉิมพลี เขตตลิ่งชัน กรุงเทพมหานคร

สถานีตลิ่งชัน เป็นสถานีปลายทางในส่วนตะวันตก (Westbound Section) ของโครงการรถไฟฟ้าชานเมือง สายนครวิถี ไปจนกว่าจะมีความชัดเจนในการก่อสร้างส่วนต่อขยายสายนครวิถี ระยะที่ 2 และ 3 ตั้งแต่สถานีตลิ่งชัน ไปจนถึงสถานีศาลายา สถานีศิริราช และสถานีนครปฐม จากคณะรัฐมนตรีชุดใหม่ โดยระหว่างนี้ ชานชาลาที่ 2 และ 3 ซึ่งเป็นชานชาลาที่เตรียมไว้สำหรับส่วนต่อขยายช่วงตลิ่งชัน-ศิริราช จะถูกใช้เป็นรางหลีกสำหรับรถด่วนของทางรถไฟสายใต้

แผนผังของสถานี 

เนื่องจากเป็นสถานีปลายทาง และเปิดใช้ชานชาลาที่ 1 เพียงชานชาลาเดียว ขบวนรถที่มาจากสถานีกลางกรุงเทพอภิวัฒน์จะเข้าจอดที่ชานชาลาที่ 1 จากนั้นผู้โดยสารที่มาจากสถานีรายทางจะต้องลงจากขบวนรถทั้งหมด และผู้โดยสารที่จะโดยสารไปยังสถานีกลางกรุงเทพอภิวัฒน์จะใช้ชานชาลาร่วมกับผู้โดยสารที่เดินทางมาจากสถานีรายทาง โดยผู้โดยสารที่จะโดยสารไปยังสถานีอื่น ๆ จะต้องรอจนกว่าผู้โดยสารที่มาจากสถานีรายทางออกจากขบวนรถทั้งหมด และรอให้เจ้าหน้าที่ทำการตรวจสอบสภาพรถไฟฟ้าให้เรียบร้อยเสียก่อน จากนั้นขบวนรถไฟฟ้าจะออกจากสถานีเพื่อสับรางเข้าสู่สถานีบางบำหรุต่อไป

รูปแบบของสถานี 
สถานีแห่งนี้เป็นสถานีระดับดิน ชานชาลาเกาะกลางแบบแยก (island platform station) ขนาดมาตรฐานยาว 230 เมตร เพื่อรองรับส่วนต่อขยายช่วงตลิ่งชัน-ศิริราช ลักษณะโดยรวมแตกต่างจากสถานีหลักหก เนื่องจากมีทางลอดระหว่างอาคารผู้โดยสารและชานชาลาที่ชั้นใต้ดินแทนการสร้างชั้นจำหน่ายบัตรโดยสารคร่อมชานชาลา

ทางเข้า-ออก 
 1 ถนนฉิมพลี, ถนนเลียบทางรถไฟตลิ่งชัน , โรงเรียนโพธิสารพิทยากร (ใช้สะพานลอยจากปากซอยถนนฉิมพลี)
 2 ถนนเลียบทางพิเศษศรีรัช-วงแหวนรอบนอก (ทางเดินใต้ดิน)

เวลาให้บริการ

การเชื่อมต่อกับระบบขนส่งมวลชนอื่น 
ในอนาคต สถานีแห่งนี้จะกลายเป็นสถานีชุมทางระหว่างสายหลักและสายแยกธนบุรี-ศิริราช และในอนาคตยังจะเชื่อมต่อกับสถานีตลิ่งชันอีกแห่งหนึ่งของรถไฟฟ้าบีทีเอส สายสีลมตามแนวถนนราชพฤกษ์

รถโดยสารประจำทาง

ถนนฉิมพลี (ฝั่งสถานีรถไฟ) 
 สาย 79 อู่บรมราชชนนี - สถานีตลิ่งชัน - สถานีบางบำหรุ - สายใต้เก่า (รถเสริม)

ถนนบรมราชชนนี (ฝั่งไปรษณีย์ตลิ่งชัน) 
สาย 28 สายใต้ใหม่ - อนุสาวรีย์ชัย
สาย 35 สามแยกพระประแดง - สายใต้ใหม่
สาย 40 สายใต้ใหม่ - หัวลำโพง (รถเสริม)
สาย 66 ศูนย์ราชการแจ้งวัฒนะ - สายใต้ใหม่
สาย 79 อู่บรมราชชนนี - ราชประสงค์
สาย 123 อ้อมใหญ่ - สนามหลวง
สาย 124 บ้านเอื้ออาทรศาลายา - สนามหลวง
สาย 127 บางบัวทอง - บางลำพู
สาย 208 วงกลมตลิ่งชัน - อรุณอัมรินทร์ - ราชพฤกษ์
สาย 507 ปากน้ำ - สายใต้ใหม่
สาย 511 ฟาร์มจระเข้สมุทรปราการ - สายใต้ใหม่ (มีทั้งรถทางด่วนและรถปกติ)
สาย 515 เซ็นทรัลศาลายา - อนุสาวรียช้ยสมรภูมิ
สาย 516 บัวทองเคหะ - เทเวศร์
สาย 524 สายใต้ใหม่ - หลักสี่
สาย 539 อ้อมน้อย - อนุสาวรีย์ชัยสมรภูมิ
สาย 556 วัดไร่ขิง - ARL มักกะสัน
สองแถว 1475 รถไฟ - รร.โพธิสาร - ศิริราช - วัดประดู่

อ้างอิง 

สถานีรถไฟ สายใต้
ตลิ่งชัน
ตลิ่งชัน
สิ่งก่อสร้างตั้งแต่ พ.ศ. 2554